
ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας έκτασης 7 στρεμμάτων, στη 
θέση Αγία Τετράδι της Κοινότητας Σταυροδρομίου 
του Νομού Αχαΐας . 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση μεταφοράς συντελεστή δόμησης διατηρη¬ 
τέου ακινήτου που βρίσκεται εντός του ρυμοτομικού 
σχεδίου του Δήμου Ναυπάκτου (Ν. Αιτωλοακαρνα¬ 
νίας) . 2 

ΑΠΟΦΑΣΕΙΣ 

Τροποποίηση εγκεκριμένου σχεδίου πόλης Λάρισας 3 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 4368 ( 1 ) 

Κήρυξη ως αναδασωτέας έκτασης 7 στρεμμάτων, στη 
θέση Αγία Τετράδι της Κοινότητας Σταυροδρομίου του 
Νομού Αχαΐας. 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Τις διατάξεις του άρθρου 117 παρ. 3 του Συντάγμα¬ 
τος της χώρας. 

2. Τις διατάξεις του Ν. 3200/55 περί διοικητικής αποκέ¬ 
ντρωσης, όπως τροποποιήθηκε και συμπληρώθηκε μετα¬ 
γενέστερα με το Ν.Δ. 532/1970. 

3. Τις διατάξεις του Ν. 998/79 «περί προστασίας των 
δασών και των δασικών εν γένει εκτάσεων της Χώρας» και 
συγκεκριμένα: 


α) Του άρθρου 41 παρ. 1 

β) Του άρθρου 38 παρ.1. 

γ) Του άρθρου 70 του παρ. 3 του Ν. 998/79 όπως συμ¬ 
πληρώθηκε με το Ν. 2040/92. 

4. Τις διαταγές του Υπουργείου Γεωργίας: 

α) 160417/1180/8.7.80, 

β) 182447/3049/24.9.1980. 

5. Την αριθ. Ζα/160/26.1.84 απόφαση του Νομάρχη 
Αχαΐας, περί εξουσιοδότησης των προϊσταμένων των Υπη¬ 
ρεσιών να υπογράφου με εντολή Νομάρχη, αποφασί¬ 
ζουμε: 

Κηρύσσουμε αναδασωτέα, με σκοπό την επανίδρυση, 
με φυσική αναγέννηση, της δασικής βλάστησης που κατα¬ 
στράφηκε από παράνομη εκχέρσωση και κατάληψη από 
το Δημήτριο Κων. Βγενόπουλο κάτοικο Σταυροδρομίου τη 
δημόσια δασική έκταση για την οποία εκδόθηκε το αριθμ. 
4043/21/12.5.93 Π.Δ. Αποβολής της υπηρεσίας μας εμ- 
βαδού 7 στρεμμάτων που βρίσκεται στη θέση Αγία Τε¬ 
τράδι της Κοινότητας Σταυροδρομίου και προσδιορίζεται 
από τα στοιχεία 1, 2, 3, 4, 5, 6, 7, 8, 9, 1 όπως φαίνεται 
στο συνημμένο διάγραμμα που αποτελεί αναπόσπαστο 
μέρος της απόφασης αυτής, και έχει όρια: 

Ανατολικά: Με αγρό ιδίου. 

Δυτικά: Με δημόσια δασική έκσταση. 

Βόρεια: Με αγροτικό δρόμο και πέραν αυτού με δημόσια 
δασική έκταση. 

Νότια: Με δημόσια δασική έκταση και με αγρό Ν. Αν- 
δριόπουλου. 

Η παρούσα ισχύει μετά τη δημοσίευσή της στην Κοινό¬ 
τητα Σταυροδρομίου σύμφωνα με το άρθρο 37 Ν. 3200/ 
55. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 17 Μαΐου 1993 

Με εντολή Νομάρχη 
Ο Δασάρχης 
ΝΙΚ. ΠΕΤΡΑΚΗΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 2 ) 

Έγκριση μεταφοράς συντελεστή δόμησης διατηρητέου 
ακινήτου που βρίσκεται εντός του ρυμοτομικού σχε¬ 
δίου του Δήμου Ναυπάκτου (Ν. Αιτωλοακαρνανίας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί 
καθορισμού ανωτάτου ορίου συντελεστού δομήσεως κλπ» 
(Α' 58). 

2. Τις διατάξεις του Π.Δ/τος 470/1979 «Περί μετασχη¬ 
ματισμού των συντελεστών δομήσεως εις εμβαδά κατά 
την εφαρμογή του Ν.880/1979» (Α' 138), όπως τροποποι¬ 
ήθηκε με το από 19.6.1987 Π. Δ/γμα (Δ' 592). 

3. Τις διατάξεις του Π. Δ/τος 510/1979 «Περί ρυθμί- 
σεως θεμάτων μεταφοράς συντελεστού δομήσεως κατά 
το Ν. 880/1979» (Α' 154) όπως τροποποιήθηκε με το υπ’ 
αριθ. 367/1987 Π. Δ/γμα (Α' 163). 

4. Τις διατάξεις του άρθρου 23 παρ. 1 (εδ. ιδ) του Ν. 
1558/1985 «Κυβέρνηση και Κυβερνητικά Όργανα» (Α' 
137). 

5. Την Υ. 1958/1992 απόφαση του Πρωθυπουργού και 
του Υπουργού Περιβάλλοντος Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργούς Πε¬ 
ριβάλλοντος Χωροταξίας και Δημοσίων Έργων Χρήστο 
Κατσιγιάννη και Γεώργιο Βουλγαράκη» (Β’ 744). 

6. Την 2110/24.11.1992 πράξη συναίνεσης ενώπιον 
της συμβολαιογράφου Αθηνών Πολυξένης Νικολάου Κου- 
λαλόγλου, του Αριστοτέλη Αυλώνα, αποκλειστικού κυρίου 
του παρακάτω περιγραφομένου ακινήτου. 

7. Την κατόπιν αυτοψίας του υπαλλήλου Δημητρίου 
Καρβούνη, επιβεβαίωση των εμπλεκομένων στον υπολο¬ 
γισμό του μεταφερομένου συντελεστή δόμησης στοιχείων 
του ακινήτου που βρίσκεται εντός του ρυμοτομικού σχε¬ 
δίου του Δήμου Ναυπάκτου (Ν. Αιτωλοακαρνανίας) στο 
Οικοδομικά τετράγωνο 182 στη θέση Τσοκάρι. 

8. Την 522/1992 γνωμοδότηση του Κεντρικού Συμβου¬ 
λίου Χωροταξίας Οικισμού και Περιβάλλοντος. 

9. Την υπ’ αριθμ. 25616/14.1.1993 απόφαση του 
Υπουργού Περιβάλλοντος, Χωροταξίας και Δημοσίων Έρ¬ 
γων για προέγκριση της σχετικής τεχνικής μελέτης με 
πρόταση του Υφυπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1 

1. Εγκρίνεται η μεταφορά συντελεστή δόμησης ακινή¬ 


του (βαρυνομένου) που βρίσκεται εντός του ρυμοτομικού 
σχεδίου του Δήμου Ναυπάκτου (Ν. Αιτωλοακαρνανίας) επί 
του Οικοδομικού Τετραγώνου 182 στη θέση Τσοκάρι, το 
οποίο έχει χατακτηριστεί ως διατηρητέο με την 7821/ 
1056/17.2.1992 απόφαση του Υπουργού Περιβάλλοντος 
Χωροταξίας και Δημοσίων Έργων (Δ' 258) και του οποίου 
την αποκλειστική κυριότητα έχει ο παραπάνω συναινών 
στη μεταφορά συντελεστή δόμησης Αριστοτέλης Αυλώ¬ 
νας, όπως το βαρυνόμενο ακίνητο φαίνεται με στοιχεία 1, 
2, 3, 4, 5, 6, 7,8,9,14,18,19, 20, 21,22,1 στο σχετικό 
πρωτότυπο διάγραμμα σε κλίμακα 1:200 που θεωρήθηκε 
από τον Προϊστάμενο της Διεύθυνσης Τοπογραφικών 
Εφαρμογών με την 64168/1993 πράξη του και που αντί¬ 
τυπό του σε φωτοσμίκρυνση δημοσιεύεται με το παρόν 
διάταγμα. 

2. Τα ειδικότερα στοιχεία του βαρυνομένου ακινήτου 
και της μεταφοράς συντελεστή δόμησης είναι τα εξής: 

α. Εμβαδόν ακινήτου για το οποίο υφίσταται δικαίωμα 
μεταφοράς συντελεστή δόμησης: 442,28 τ.μ. 
β. Ποσοστό κάλυψης: 70% 
γ. Συντελεστής δόμησης: 2,1 
δ. Δομήσιμες επιφάνειες που αντιστοιχούν σ’ αυτό εί¬ 
ναι: 442,28 τ.μ. χ 2,1=928,79 τ.μ. 
ε. Δομημένη επιφάνεια: 206,42 τ.μ. 
στ. Μεταφερόμενες δομήσιμες επιφάνειες: 928,79 τ.μ. 
- 206,42 τ.μ.=722,37 τ.μ. (εκ των οποίων 182,23 τ.μ. από 
ισόγειο και 539,54 τ.μ. από ορόφους). 

Άρθρο 2 

Εγκρίνεται η χορήγηση τίτλου δικαιώματος μεταφοράς 
συντελεστή δόμησης στο όνομα του Αριστοτέλη Αυλώνα 
για εμβαδόν 722,37 τ.μ. (εκ των οποίων 182,23 τ.μ. από 
ισόγειο και 539,54 τ.μ. από ορόφους). 

Άρθρο 3 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δη¬ 
μοσίων Έργων αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 26 ΜαΤου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΧΡ. ΚΑΤΣΙΠΑΝΝΗΣ 

ΑΠΟΦΑΣΕΙΣ 

Αριθ. 3414 (3) 

Τροποποίηση εγκεκριμένου σχεδίου πόλης Λάρισας. 

Ο ΔΗΜΑΡΧΟΣ ΛΑΡΙΣΑΣ 

Έχοντας υπόψη: 

1) Τις διατάξεις: 

α) Του από 17.7.1923 Ν. Δ/τος, περί σχεδίων πόλεων 
και κωμών. 

β) Του Ν. Δ/τος 1577/1983, περί Γ.Ο.Κ. 

γ) Του Ν. Δ/τος 3200/1925, περί διοικητικής αποκέ¬ 
ντρωσης. 

δ) Του Ν. Δ/τος 712/1970 εκτελεστικών του Ν. 532/ 
1970, περί συμπληρώσεως των διατάξεων περί διοικητι¬ 
κής αποκέντρωσης. 

ε) Του Ν. Δ/τος 1032/1980, περί συστάσεως του 
Υπουργείου Χ.Ο.Π. κ.λπ. 

στ) Του Ν. Δ/τος 183/1986, περί έγκρισης τροποποιή¬ 
σεων και καθορισμού όρων και περιορισμών δόμησης από 
τους Νομάρχες (ΦΕΚ 70Α/5.6.86). 

ζ) Του από 30.4.87 Π.Δ/τος περί έγκρισης τροποποιή¬ 
σεων εγκεκριμένου σχεδίου πόλης με απόφαση του Δη¬ 
μοτικού Συμβουλίου του Δήμου Λάρισας (ΦΕΚ 391 Δ'/ 
13.5.87). 

η) Το από 22.1.88 Π.Δ. (ΦΕΚ 354Δ/12.5.88) με το 
οποίο εγκρίθηκε το ρυμοτομικό σχέδιο πόλης Λάρισας. 

2) Την απόφαση 249/92 του Δημοτικού Συμβουλίου Λά¬ 
ρισας με την οποία προτείνεται η τροποποίηση του εγκε¬ 
κριμένου σχεδίου πόλης. 

3) Την από 25.2.1993 γνωμοδότηση του Συμβουλίου 


Χ.Ο.Π. Νομού Λάρισας (αριθμ. πρακτικού 63, συνεδρία 
3η). 

4) Την οριστική απόφαση 142/93 του Δημοτικού Συμ¬ 
βουλίου Λάρισας για την προτεινόμενη τροποποίηση, απο¬ 
φασίζουμε: 

Άρθρο Ιο 

Εγρίνεται τροποποίηση εγκεκριμένου ρυμοτομικού 
σχεδίου πόλης Λάρισας με κατάργηση του κχ πλησίον του 
Ο.Τ. Γ 2526 και αντικατάστασή του με το κχ. 157Ε της 
ιδίας Πολεοδ. Ενότητας, όπως ορίζεται στο τοπογραφικό 
διάγραμμα που συνοδεύει την παρούσα απόφαση. 

Αρθρο 2ο 

Από τις διατάξεις αυτής της απόφασης δεν προκαλείται 
δαπάνη εις βάρος του προϋπολογισμού του Δήμου Λάρι¬ 
σας. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Μετά την παραπάνω δημοσίευση η απόφαση μαζί με το 
σχετικό τοπογραφικό διάγραμμα που τη συνοδεύει να 
αναρτηθεί στο Δημοτικό Κατάστημα επί 1 δήμερο για ενη¬ 
μέρωση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 14 ΜαΤου 1993 
Ο Δήμαρχος 

ΑΡΙΣΤΕΙΔΗΣ ΛΑΜΠΡΟΥΛΗΣ 

ΔΗΜΟΣ ΛΑΡΙΣΑΣ 
ΤΜΗΜΑ ΠΟΛ.” ΠΕ 

